ŠKOLA U PRIRODI: NOVI VINODOLSKI

Učenici četvrtih razreda naše škole su 19.-22.10.2021. bili u školi u prirodi u Novom Vinodolskom, s ciljem boljeg upoznavanja primorskog kraja Hrvatske u neposrednom okruženju kroz športsko-zabavne sadržaje u kojima je naglasak bio na zajedništvu, prijateljstvu i odnosu prema prirodi.

Raspored boravka škole načelno je podijeljen u četiri osnovna dijela: odgojni, obrazovni, sportsko- rekreacijski i kulturno-zabavni. Ovi dijelovi se isprepliću tijekom cjelokupnog trajanja Škole u prirodi: od putovanja, boravka u odmaralištu, u šetnjama i izletima, pri promatranju, učenju, usvajanju novih sadržaja, u igri, zabavi druženju…

Četiri dana u prelijepom okruženju učenici su proveli u veselju i dobrom raspoloženju, a iskustveno učenje tamo je ostvareno u pravom smislu. Svaki dan bio je ispunjen zabavnim sadržajima. Jutra su započinjala tjelovježbom u dvorani dječjeg odmarališta Vile Rustica. Nakon doručka slijedila je nastava u prirodi, izleti, šetnje, posjet muzeju. Poslijepodneva su bila rezervirana za radionice i nastavu. Večeri su, kako to običaj biva, bila najveselija. Pjesma i ples bi ispunili cijelo odmaralište. Nakon dobre zabave, a zatim i večernjih tihih razgovora s prijateljima, san je bio ugodniji.

Prvi dan naši četvrtaši su posjetili tvrđavu Nehaj – simbol grada Senja. Poslušali su predavanje o njezinoj ulozi u obrani od Turaka, a potom je i razgledali.

Slika na kojoj se prikazuje osoba, na zatvorenom, ljudi, strop

Opis je automatski generiran Slika na kojoj se prikazuje na otvorenom, nebo, tlo, ljudi

Opis je automatski generiran

Drugog dana boravka brodicom su posjetili čarobni gradić Vrbnik na otoku Krku. Svatko je od tamo ponio svoje dojmove: netko putovanje brodicom, drugi kamene kuće i popločene ulice, ali većini je najinteresantniji bio prolazak kroz najužu ulicu na svijetu. Ipak su se svi uspješno provukli kroz nju!

Treći dan posjetili su u centru Novog Vinodolskog Muzej i galeriju, te slušali između ostalog, zanimljivosti o velikom Ivanu Mažuraniću čiji se spomenik nalazi u parku.

Slika na kojoj se prikazuje osoba, na zatvorenom, nekoliko, gomila

Opis je automatski generiran Slika na kojoj se prikazuje pod, osoba, na zatvorenom, strop

Opis je automatski generiran

Četiri dana su prebrzo prošla. Naši učenici su se zadovoljni i puni dojmova vratili kući, mnogi žaleći što nije trajalo barem malo duže. Gotovo sigurno će im ovi dani ostati u jako lijepom sjećanju.

Slika na kojoj se prikazuje na otvorenom, nebo, osoba, ljudi

Opis je automatski generiran